Ioga calida
Ioga calida est genus yogae quod ad exercitationes corporis in circumiectibus calidis humidisque factas spectat. Saepe cum modo exercitationis a Bikram Choudhury excogitato coniuncta, nonnullos describit modos yogae qui calorem ad amplificandam flexibilitatem singuli in posituris adhibent. In climatibus frigioribus, yoga calida saepe calorem et humiditatem Indiae meridianae iterare conatur, unde multi yogae modi oriuntur. Inter genera yogae calidae sunt: Yoga Bikram, ad Civitates Foederatas decennio 198 ineunte prolata et nunc genus yogae calidae latissime notum. Yoga Forrest, quae yogam asanam cum spiritualitate Indigenarum Americarum ad creandam spatium sudoris (Anglice sweat lodge) yogisticum in conclavi calificato miscet. Yoga Potestatis, ex Ashtanga Vinyasa Yoga deducta, calorem ad iterandos circumiectus in Mysore adhibet. Yoga TriBalance in circumiectibus aliquantulum calidioribus sed minus humidis quam Yoga Bikram fit.